110. ΑΠΟΦΑΣΗ ΥΠΟΥΡΓΟΥ ΠΟΛΙΤΙΣΜΟΥ Αριθ. 655 της 13/19 Ιαν. 1987 (ΦΕΚ Β΄ 26) Αναδιάρθρωση Κατηγοριών Εθνικών Πρωταθλημάτων Ποδοσφαίρου, ορισμός αριθμού ομάδων και ρύθμιση συναφών θεμάτων. Έχοντας υπόψη: 1.Τις διατάξεις: α) Του Α.Ν. 397/68 «περί επανασυστάσεως της Γ.Γ.Α. και των αρμοδιοτήτων αυτής», β) του Νόμ. 75/75 «περί οργανώσεως του εξωσχολικού Αθλητισμού κλπ» (άρθρ. 20, παρ. 1), όπως αντικαταστάθηκε με το Νόμ. 1288/82 (άρθρ. 9), γ) του Νόμ. 1558/85 «Κυβέρνηση και Κυβερνητικά Όργανα». 2.Την κοινή απόφαση Υ50/85 των Πρωθυπουργού και Υπουργού Πολιτισμού «ανάθεση αρμοδιοτήτων στους Υφυπουργούς Ιωσήφ Βαλυράκη και Γεώργιο Παπανδρέου». 3.Την Υπ. Απόφαση 347/82, όπως τροποποιήθηκε και συμπληρώθηκε με τις όμοιες Α/26.6.85/83 και 29656/84. 4.Τη γνωμοδότηση 10339/86 του Διοικητικού Συμβουλίου της Ελληνικής Ποδοσφαιρικής Ομοσπονδίας (ΕΠΟ), καθώς και τα σχετικά έγγραφα της ΕΠΟ 425/87 και 559/87. 5.Την από 12.1.1987 σχετική έγγραφη πρόταση του Γενικού Γραμματέα Αθλητισμού. Συνεκτιμώντας την ανάγκη αναβάθμισης και σύνδεσης του αθλήματος (παιδιάς) του Ποδοσφαίρου με την κοινωνική και αθλητική βάση που το τροφοδοτεί, έτσι ώστε να αυξηθούν οι διαθέσιμοι πόροι από τις Ενώσεις Ποδοσφαιρικών Σωματείων (Ε.Π.Σ.) και να επιδιωχθεί και η ποιοτική βελτίωση των Τοπικών Πρωταθλημάτων, σε συνάρτηση και με τα μέχρι τώρα συμπεράσματα από τη διάρθρωση των Εθνικών Πρωταθλημάτων Ποδοσφαίρου σε 4 κατηγορίες, αποφασίζουμε: Τροποποιείται η προαναφερόμενη Υπ. Απόφαση 347/88,όπως μεταρρυθμίστηκε μεταγενέστερα, ως εξής: Άρθρ.1.-1.Από την έναρξη της ποδοσφαιρικής περιόδου 1987-1988, οι Κατηγορίες των Εθνικών Πρωταθλημάτων Ποδοσφαίρου καθορίζονται στις ακόλουθες τέσσερις: α)Α΄ ΕΘΝΙΚΗ ΚΑΤΗΓΟΡΙΑ β)Β΄ ΕΘΝΙΚΗ ΚΑΤΗΓΟΡΙΑ γ)Γ΄ ΕΘΝΙΚΗ ΚΑΤΗΓΟΡΙΑ δ)Δ΄ ΕΘΝΙΚΗ ΚΑΤΗΓΟΡΙΑ 2.Τα Πρωταθλήματα των προαναφερομένων Κατηγοριών διοργανώνονται από την Ελληνική Ποδοσφαιρική Ομοσπονδία (ΕΠΟ), σύμφωνα με όσα ειδικότερα ορίζονται από τις οικείες διατάξεις και συμμετέχουν σε αυτό, κατά περίπτωση: α)Στο Πρωτάθλημα Α΄ Εθνικής Κατηγορίας Ποδοσφαιρικές Α.Ε. και Σωματεία που διατηγούν Τμήμα Αμειβόμενων Ποδοσφαιριστών. β)Στα Πρωταθλήματα Β΄ και Γ΄ Εθνικών Κατηγοριών Ποδοσφαιρικές Α.Ε. διατηρούν Τμήμα Αμειβόμενων Ποδοσφαιριστών. γ)Στο Πρωτάθλημα Δ΄ Εθνικής Ερασιτεχνικής Κατηγορίας, ομάδες ερασιτεχνικών Σωματείων. 3.Η διάρθρωση καθεμιάς από τις παραπάνω Κατηγορίες, ο αριθμός των ομάδων που τις συγκροτούν καθώς και αυτών που προβιβάζονται ή υποβιβάζονται, καθορίζονται όπως ακολουθεί: ΠΡΩΤΑΘΛΗΜΑ Α΄ ΕΘΝΙΚΗΣ ΚΑΤΗΓΟΡΙΑΣ Άρθρ.2.-Διεξάγεται με τη συμμετοχή 16 ομάδων σε ένα (1) όμιλο. Κατά τη λήξη της ποδοσφαιρικής περιόδου 1986-87 και εφεξής υποβιβάζονται στη Β΄ Εθνική Κατηγορία οι 3 τελευταίες ομάδες του Βαθμολογικού Πίνακα. ΠΡΩΤΑΘΛΗΜΑ Β΄ ΕΘΝΙΚΗΣ ΚΑΤΗΓΟΡΙΑΣ Άρθρ.3.-1.Διεξάγεται με τη συμμετοχή 18 ομάδων σε ένα (1) όμιλο και έχουν δικαίωμα να πάρουν μέρος: α)Οι 3 ομάδες που υποβιβάζονται από την Α΄ Εθνική Κατηγορία. β)Οι πρώτες 11 ομάδες του βαθμολογικού πίνακα της περιόδου 1986-87 μετά την άνοδο των 3 ομάδων στην Α΄ Εθνική Κατηγορία. γ)Οι 2 πρώτες ομάδες από κάθε όμιλο της Γ΄ Εθνικής Κατηγορίας του Πρωταθλήματος περιόδου 1986-87. 2.Κατά τη λήξη της αγωνιστικής περιόδου 198687 θα υποβιβαστούν από τη Β΄ στη Γ΄ Εθνική Κατηγορία οι τελευταίες έξι (6) ομάδες του βαθμολογικού πίνακα, έτσι ώστε να καθοριστεί πάγια ο αριθμός των ομάδων της Β΄ Εθνικής Κατηγορίας σε 18. 3.Κατά τη λήξη της αγωνιστικής περιόδου 198788 θα υποβιβαστούν από τη Β΄ στη Γ΄ Εθνική Κατηγορία οι τελευταίες 4 ομάδες του βαθμολογικού πίνακα και θα ανέλθουν από τη Γ΄ Εθνική Κατηγορία στη Β΄ Εθνική Κατηγορία οι 2 πρώτες ομάδες του βαθμολογικού πίνακα καθενός από τους 2 ομίλους. 4.Κατά τη λήξη της αγωνιστικής περιόδου 198889 και εφεξής θα υποβιβάζονται από τη Β΄ στη Γ΄ Εθνική Κατηγορία οι 3 τελευταίες ομάδες του βαθμολογικού πίνακα. (Αντί για τη σελ.646,58979)Σελ.646,58979(α) 237 Εξωσχολική Σωματική Αγωγή 32.Η.δ.110 ΠΡΩΤΑΘΛΗΜΑ Γ΄ ΕΘΝΙΚΗΣ ΚΑΤΗΓΟΡΙΑΣ Άρθρ.4.-1.Διεξάγεται με τη συμμετοχή 36 ομάδων, σε 2 ομίλους των 18 ομάδων ο καθένας και έχουν δικαίωμα να πάρουν μέρος σε αυτό: α)Οι έξι (6) ομάδες που θα υποβιβαστούν από τη Β΄ Εθνική Κατηγορία, κατά τη λήξη της αγωνιστικής περιόδου 1986-87. β)Οι πρώτες 11 ομάδες του βαθμολογικού πίνακα κάθε ομίλου της Γ΄ Εθνικής κατηγορίας της αγωνιστικής περιόδου 1986-87, μετά από την άνοδο των 2 ομάδων του κάθε ομίλου στη Β΄ Εθνική Κατηγορία καθώς επίσης και η νικήτρια ομάδα αγώνα κατάταξης μεταξύ των ομάδων που θα καταλάβουν την 14η θέση στον πίνακα βαθμολογίας καθενός από τους 2 ομίλους της Γ΄ Εθνικής κατηγορίας. γ)Οι πρωταθλήτριες ομάδες των 7 Ομίλων του Πρωταθλήματος Εθνικής Ερασιτεχνικής Κατηγορίας της αγωνιστικής περιόδου 1986-87. 2.Κατά τη λήξη της αγωνιστικής περιόδου 198687 θα υποβιβαστούν στη δημιουργούμενη Δ΄ Εθνική Ερασιτεχνική Κατηγορία οι έξι (6) τελευταίες ομάδες του βαθμολογικού πίνακα καθενός από τους 2 ομίλους καθώς και η ηττημένη ομάδα του προαναφερόμενου αγώνα κατάταξης. 3.Κατά τη λήξη της αγωνιστικής περιόδου 198788 θα υποβιβαστούν στη Δ΄ Εθνική Ερασιτεχνική Κατηγορία οι τελευταίες 11 ομάδες του βαθμολογικού πίνακα καθενός από τους 2 ομίλους, ενώ θα προβιβαστούν στη Γ΄ Εθνική Κατηγορία από τη Δ΄ Εθνική Ερασιτεχνική Κατηγορία συνολικά 4 ομάδες, ήτοι η πρωταθλήτρια ομάδα καθενός από τους ισάριθμους ομίλους της Δ΄ Εθνικής Κατηγορίας, έτσι ώστε να καθοριστεί πάγια ο αριθμός των ομάδων της Γ΄ Εθνικής Κατηγορίας σε 18. Σελ.646,58980(α) Τεύχος ΙΑ-1-3Σελ.118 4.Κατά τη λήξη της αγωνιστικής περιόδου 1988-89 θα ανέρχονται στη Β΄ Εθνική Κατηγορία οι 3 πρώτες ομάδες του βαθμολογικού πίνακα και θα υποβιβάζονται στη Δ΄ Εθνική Κατηγορία οι 4 τελευταίες ομάδες του βαθμολογικού πίνακα. ΠΡΩΤΑΘΛΗΜΑ Δ΄ ΕΘΝΙΚΗΣ ΕΡΑΣΙΤΕΧΝΙΚΗΣ ΚΑΤΗΓΟΡΙΑΣ Άρθρ.5.-1.Διεξάγεται με τη συμμετοχή 72 ομάδων, σε 4 ομίλους, από 18 ομάδες στο καθένα και έχουν δικαίωμα να πάρουν μέρος σε αυτό: α)Οι 13 ομάδες που θα υποβιβαστούν από τη Γ΄ Εθνική Κατηγορία, κατά τη λήξη της περιόδου 1986-87. β)59 ομάδες, ο καθορισμός των οποίων ανατίθεται στο Διοικητικό Συμβούλιο της ΕΠΟ. «2.α.Την περίοδο 1988-89 το Πρωτάθλημα αυτό διεξάγεται σε 4 ομίλους των 18 ομάδων ο καθένας και έχουν δικαίωμα να πάρουν μέρος σ’ αυτό οι ομάδες που θα υποβιβαστούν από τη Γ΄ Εθνική Κατηγορία μετά τη λήξη της περιόδου 1987-88 και οι 50 ομάδες που καθορίστηκαν σύμφωνα με την πρόταση της Ε.Π.Ο. β.Από την περίοδο 1989-90 το Πρωτάθλημα αυτό διεξάγεται σε 2 ομίλους των 18 ομάδων ο καθένας και έχουν δικαίωμα να πάρουν μέρος σ’ αυτό: α) οι 4 ομάδες που θα υποβιβαστούν από την Γ΄ Εθνική Κατηγορία μετά τη λήξη της περιόδου 1988-89, β)32 ομάδες, ο καθορισμός των οποίων ανατίθεται στο Δ.Σ. της Ε.Π.Ο. Μετά τη λήξη της περιόδου 1989-90 οι 2 πρώτες ομάδες κάθε Ομίλου ανέρχονται στη Γ΄ Εθνική Κατηγορία». Η παρ. 2 αντικαταστάθηκε ως άνω από την 21685/26-27 Αυγ. 1987 (ΦΕΚ Β΄ 462) απ. Υπ. Πολιτισμού. 238 32.Η.δ.110 Εξωσχολική Σωματική Αγωγή 3.Ο καθορισμός του αριθμού των υποβιβαζόμενων ομάδων και ο τρόπος συμπλήρωσης των θέσεων, ανατίθεται στο Δ.Σ. της ΕΠΟ. «Ειδικά και μόνο για την ποδ/κή περίοδο 1987-88 ο αριθμός των ομάδων που θα λάβουν μέρος στο Πρωτάθλημα Δ΄ Εθνικής Κατηγορίας καθορίζεται σε 73». Η μέσα σε « » μεταβατική διάταξη προστέθηκε από την 14836/11-12 Ιουν. 1987 (ΦΕΚ Β΄ 295) απ. Υπ. Πολιτισμού. Σύμφωνα με την 18520/28 Ιουλ.-5 Αυγ. 1988 (ΦΕΚ Β΄ 562) Απ. Αναπλ. Υπ. Πολιτισμού. 1.Το Πρωτάθλημα Δ΄ Εθνικής Κατηγορίας για την περίοδο 1988-1989 θα διεξαχθεί σε τέσσερις ομίλους των δεκαοκτώ ομάδων (4Χ18). Σύμφωνα με την προκήρυξη της Ε.Π.Ο., περιόδου 1987-1988 στο Πρωτάθλημα Δ΄ Εθνικής Κατηγορίας περιόδου 1988-1989 δικαίωμα συμμετοχής έχουν: α)22 ομάδες που υποβιβάστηκαν από τη Γ΄ στη Δ΄ Εθνική Κατηγορία. β)22 ομάδες που παρέμειναν στη Δ΄ Εθνική Κατηγορία. γ)28 ομάδες που προβιβάστηκαν από τις Ενώσεις. 2.Για την περίοδο 1989-1990 επίσης το πρωτάθλημα Δ΄ Εθνικής Κατηγορίας θα διεξαχθεί σε τέσσερις ομίλους των δεκαοκτώ ομάδων (4Χ18). Ο τρόπος συγκρότησης κάθε ομίλου, όσον αφορά τις ομάδες που θα πάρουν μέρος σ’ αυτό, θα καθορισθεί με απόφαση της Ε.Π.Ο. Ήδη δια το Πρωτάθλημα της Γ΄ και Δ΄ Εθνικής Κατηγορίας των άνω άρθρ. 4 και 5 ισχύουν οι διατάξεις της 6126/1989 (ΦΕΚ Β΄ 155), (κάτω. αριθ. 125). Ήδη για τα πρωταθλήματα της Α΄ και Β΄ Εθνικής Κατηγορίας των άνω άρθρ. 2 και 3 ισχύουν οι διατάξεις της 17740/1989 (ΦΕΚ Β΄ 436) από. Υπ. Πολιτισμού. 